મૂળ સ્પર્ધા કરવા ટેવાયેલા લોકો જ રાજકારણમાં આવ્યા હોય છે, એટલે તેમને ચેન પડે નહીં. પરંતુ બીજા દેશોમાં આંતરિક સ્પર્ધાને થોડી પદ્ધતિસરની કરવામાં આવી છે. ચૂંટણી ના હોય ત્યારે આંતરિક સ્પર્ધા ચાલે, અમેરિકામાં તો સત્તાવાર રીતે ચાલે અને આખરે ઉમેદવારો નક્કી થાય ત્યાર પછી આંતરિક સ્પર્ધા પૂરી અને હરિફ પક્ષ સામેની લડાઈ ચાલી. ભારતમાં ઉમેદવારોની પસંદગી એટલે કે ટિકિટોની વહેંચણી વખતે જ સૌથી વધુ આંતરિક સ્પર્ધા જામે છે. તેમાં વ્યક્તિગત લડાઈ ઉપરાંત સ્થાપિત હિતો, જ્ઞાતિ જૂથોની સ્પર્ધા પણ હોય છે.